text: नई दिल्ली में भाजपा की राष्ट्रीय कार्य समिति की दो दिवसीय बैठक के पहले दिन प्रधानमंत्री नरेंद्र मोदी व भाजपा के राष्ट्रीय अध्यक्ष अमित शाह ने संबोधित किया। राष्ट्रीय स्तर पर केंद्र की मोदी सरकार की उपलब्धियों को लेकर चलाए गए संपर्क से समर्थन कार्यक्रम की समीक्षा हुई। सभी राज्यों ने इस कार्यक्रम को लेकर फीडबैक दिया। भाजपा कार्य समिति की बैठक में प्रदेश की ओर से मुख्यमंत्री जयराम ठाकुर, केंद्रीय स्वास्थ्य मंत्री जगत प्रकाश नड्डा, प्रदेशाध्यक्ष सतपाल सिंह सत्ती, संगठन मंत्री पवन राणा, पूर्व मुख्यमंत्री प्रेम कुमार धूमल, सांसद शांता कुमार, अनुराग ठाकुर, रामस्वरूप शर्मा व वीरेंद्र कश्यप शामिल हुए।